
Text rozhodnutia
Súd: Krajský súd Bratislava Spisová značka: 11CoP/52/2014 Identifikačné číslo súdneho spisu: 1310204055 Dátum vydania rozhodnutia: 19. 05. 2014 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2014:1310204055.6 Uznesenie Krajský súd v Bratislave vo veci starostlivosti o M. L., H.. XX.XX.XXXX, B. Z. R. L.Ö., H.. XX.XX.XXXX, zast. kolíznym opatrovníkom Úradom práce sociálnych veci a rodiny, sídlom Bratislava, Vazovova 7/a, deti rodičov, matka: P.. B. Z. - H. B. X.: P.. B.. O. L.Ö.Q., C. C., E. XX, zastúpený právnym zástupcom JUDr. Tomášom Plankom, AK so sídlom Námestie slobody 10, Bratislava, o vyúčtovanie trov štátu, na odvolanie otca proti uzneseniu Okresného súdu Bratislava III, č.k. 38P/82/2010-321 zo dňa 07.11.2013, , jednohlasne (pomerom hlasov 3:0), takto r o z h o d o l : Odvolanie sa o d m i e t a . o d ô v o d n e n i e : Súd prvého stupňa napadnutým uznesením určil, že štát ma právo na náhradu trov konania vo výške XXX eur. Uložil otcovi P.. B.. O. L.Ö., H.. XX.X.XXXX, nahradiť štátu trovy konania vo výške XXX eur na účet Okresného súdu Bratislava III do troch dní od právoplatnosti uznesenia. Proti tomuto rozhodnutiu podal odvolanie otec detí, s tým, že bližšie dôvody odvolania podá v osobitnom podaní. Odvolací súd preskúmal vec podľa § 212 ods. 1 O.s.p. a prejednal vec podľa podľa § 214 ods. 2 O.s.p. a dospel k záveru, že v danej veci nie je možno odvolanie otca vecne prejednať. Podľa § 205 ods. 1,3 O.s.p. v odvolaní sa má popri všeobecných náležitostiach ( § 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Rozsah v akom sa rozhodnutie napáda a dôvody odvolania môže odvolateľ rozšíriť len do uplynutia lehoty na odvolanie. Podľa § 209 ods. 1 O.s.p súd prvého stupňa uznesením vyzve toho, kto podal odvolanie neobsahujúce náležitosti podľa § 205 ods. 1,2 O.s.p., aby chýbajúce náležitosti doplnil, a poučí ho o následkoch neodstránenia vád odvolania podľa § 218 ods. 1 písm. d). Ak sa aj napriek tejto výzve súdu odvolanie nedoplní, alebo ak ide o oneskorené odvolanie, alebo podané tým, kto naň nie je oprávnený, predloží súd prvého stupňa odvolanie na rozhodnutie odvolaciemu súdu. Podľa § 218 ods. 1 písm. d) O.s.p. odvolací súd odmietne odvolanie, ktoré nemá náležitosti podľa § 205 ods. 1,2 ak boli dodržané podmienky podľa § 209 ods. 1 O.s.p. a § 211 ods. 1 O.s.p.. Z obsahu spisu v danej veci vyplýva, že podanie otca detí zo dňa 4.12.2013, označené ako odvolanie proti uzneseniu Okresného súdu Bratislava III, zo 7.11.2013, č.k. 38P/82/2010-321, nemalo náležitosti v zmysle § 205 ods. 1,2 O.s.p.. Keďže vady odvolania otec neodstránil ani po doručení uznesenia Okresného súdu Bratislava III, zo dňa 16.12.2013, č.k. 38P/82/2010-328, v ktorom bol vyzvaný na odstránenie vád podania, tak aby spĺňalo zákonné náležitosti odvolania podľa § 205 ods. 1 v spojení s ustanovením § 42 ods. 3 O.s.p. v určenej lehote 10 dní pod následkom odmietnutia odvolania, odvolací súd jeho odvolanie s poukazom na ustanovenie § 218 ods. 1 písm. d) O.s.p. odmietol. Uvedené uznesenie bolo otcovi doručené dňa 07.01.2014. Poučenie: Proti tomuto uzneseniu odvolanie nie je prípustné.

